Na temelju članka  58. stavka 2. i članka 118. Zakona o odgoju i obrazovanju u osnovnoj i srednjoj školi („Narodne novine“, broj 87/08,  86/09,  92/10, 105/10, 90/11, 5/12, 16/12,  86/12, 126/12, 94/13, 136/14, 152/14, 7/17, 68/18, 98/19, 64/20, 151/22 i 156/23) te članka 26. Statuta Osnovne škole Grohote, Školski odbor Osnovne škole Grohote, nakon provedene rasprave na sjednicama Učiteljskog vijeća, Vijeća roditelja i Vijeća učenika dana 20. 5. 2026., donosi: 




   IZMJENE I DOPUNE KUĆNOG REDA

Članak 1.

U članku 9. Kućnog reda Osnovne škole Grohote KLASA: 011-04/25-01/01, URBROJ: 2181-1-317-03-25-1 od 18. ožujka 2025. riječi: „Državne uprave za zaštitu i spašavanje“ zamjenjuju se riječima: „jedinstvenog europskog broja za hitne službe 112.“
Članak 2.

Članak 12. mijenja se i glasi: 

(1) U svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole. 

(2) U slučaju korištenja informacijsko-komunikacijskih uređaja suprotno stavku 1. ovoga članka učeniku će se privremeno oduzeti  informacijsko-komunikacijski uređaj, do završetka nastave odnosno dolaska roditelja ili skrbnika, a nedopušteno korištenje evidentirati u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.

(3) U svim prostorima Škole zabranjeno je svako neovlašteno audio i/ili video snimanje radnika Škole, učenika, roditelja ili skrbnika i ostalih osoba, bez njihovog znanja i odobrenja. 

(4) Snimanje iz stavka 3. ovoga članka moguće je uz prethodnu najavu ravnatelju Škole te uz odobrenje ravnatelja i suglasnost osoba iz stavka 3. ovoga članka te roditelja za učenike.     

Članak 3.
 „U članku 13. stavku 4. iza riječi „suprotno„ dodaju se riječi: „članku 12. stavku 1. ovog Kućnog reda te“, stoga članak 13., stavak 4. glasi:

(4) Učenicima koji se ponašaju suprotno članku 12. stavku 1. ovog Kućnog reda te stavcima 1. i 2. ovoga članka izriču se pedagoške mjere odnosno postupa u skladu s propisima. 

Članak 4.
U članku 17. stavak 3. se briše.
Članak 5.
Ove izmjene i dopune Kućnog reda stupaju na snagu dan nakon dana objave na oglasnoj ploči Škole.
             





Predsjednik Školskog odbora:

Dragana Đurić


Ove izmjene i dopune Kućnog reda objavljene su na oglasnoj ploči Škole dana__________,a stupaju na snagu _______________.
Ravnateljica Škole:

Mirela Mijić

KLASA: 011-04/26-01/01

URBROJ: 2181-317-03-26-1
